Diari Oficial de la Generalitat Valenciana


Sumari del DOGV 5533, del 13-06-2007 (2007/7651)

Notificació a Víctor José Martí Simón relativa al desballestament de l'embarcació Jaya, matrícula 7a AT 5-102.
--------------------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/7651


Data del document
:   01-06-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació a Víctor José Martí Simón relativa al desballestament de l'embarcació Jaya, matrícula 7a AT 5-102. [2007/7651]  
Ja que no s'ha pogut notificar a Víctor José Martí Simón, al domicili conegut per esta administració, la resolució del director del Centre de Desenvolupament Marítim, de 12 de febrer de 2007, per la qual es decreta el desballestament de l'embarcació denominada Jaya, matrícula 7a AT 5-102 al port de Santa Pola. D'acord amb el que establix l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè este anunci servisca de notificació de l'anterior.  
«Donat compte de l'expedient de referència, del qual resulten els antecedents de fet següent:  
A) Per Resolució, del llavors cap de Servici d'Explotació i Conservació de Ports (dictada per delegació del director del Centre de Desenvolupament Marítim), de 13 de novembre de 2003, es va acordar:  
"La baixa com a embarcació base en els amarraments d'ús públic del port de Santa Pola de l'embarcació de nom Jaya i matrícula 7-AT- 5-102, i es va ordenar la retirada d'esta de les instal·lacions portuàries de Santa Pola.  
Si no és retirada l'embarcació, es procedirà a l'execució subsidiària per a la seua retirada i extracció, d'acord amb el que establix l'article 6.b de la Llei 1/1999, de la Generalitat Valenciana, de Tarifes Portuàries, i els articles 95, 96 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec seu tant les despeses ocasionades per l'embarcació fins a la data com les generades per les operacions mencionades. I això sense perjuí de la subsistència de la seua obligació de pagament de les tarifes ja meritades o per meritar".  
B) L'esmentada resolució es va notificar en el domicili conegut de Víctor José Martí Simón, que apareix com a titular de l'embarcació, (consten ambdós circumstàncies en la fitxa d'alta de l'embarcació), i consta la recepció en el justificant de recepció de correus el 17 de febrer de 2004.  
La resolució no consta recorreguda en alçada.  
C) El 4 de novembre de 2004, el Servici d'Explotació i Conservació de Ports va traslladar el seu informe de 7 de setembre de 2004, en el qual es fa constar: que l'interessat no ha procedit a retirar l'embarcació Jaya de les esmentades instal·lacions portuàries, així com que el deute que el titular manté amb l'administració pels servicis prestats a l'embarcació ascendix, fins al dia 7 de setembre de 2004, a la quantitat de 1.958,00 euros, i que el cost estimat dels treballs d'extracció i posada en sec ascendix a la quantitat de 30,16 euros.  
D) A la vista de l'anterior, per Resolució, del director del Centre de Desenvolupament Marítim, d'11 de novembre de 2004 es va acordar:  
"- Procedir a l'execució subsidiària del que disposa la Resolució, del cap de Servici d'Explotació i Conservació de Ports, per delegació del director del Centre de Desenvolupament Marítim, de 13 de novembre de 2003, pel que fa a la retirada de l'embarcació Jaya de les instal·lacions portuàries del port de Santa Pola, i queda el propietari obligat al pagament de totes les despeses hagudes fins al moment, així com els ocasionades per la referida execució subsidiària.   
- Traslladar esta resolució a l'interessat, així com al Servici d'Explotació i Conservació de Ports com a òrgan encarregat del seu compliment, que a este efecte ha d'assenyalar dia i hora amb notificació a l'interessat".   
E) L'esmentada resolució es va intentar notificar en el domicili conegut de Víctor Martí Simón, i el justificant de recepció de correus s'ha tornat.   
F) Per l'anterior, es va procedir de conformitat amb el que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de modificació de l'anterior. La resolució es va notificar per mitjà d'edicte, que es va publicar en el DOGV núm. 4940, de 7 de febrer de 2005, i en el tauler d'anuncis de l'Ajuntament, el qual va tornar omplit l'edicte el 3 de març de 2005.  
G) El 6 de juliol de 2005, l'enginyer tècnic de l'Àrea Sud va informar haver procedit a la varada en sec el 8 d'abril de 2005 de l'embarcació Jaya.  
H) El 8 de juliol de 2005 es va sol·licitar a l'enginyer tècnic de l'Àrea Sud que sol·licitara a la Capitania Marítima d'Alacant el certificat de valoració de l'embarcació.  
I) El 4 de juliol de 2006 es remet per la Divisió d'Explotació i Conservació de Ports l'informe que indica que les despeses ocasionades fins a la data (28 de juny de 2006), ascendixen a 3.071,77 €, així com que el valor de l'embarcació, segons el certificat de valoració realitzat per Comismar, SA, és de 100,00 €. En conseqüència, l'informe proposa que es procedisca al desballestament de l'embarcació.  
J) Per resolució del director del Centre de Desenvolupament Marítim de 19 de juliol de 2005 es va acordar:  
"- Declarar en estat d'abandó l'embarcació denominada Jaya, varada al port de Santa Pola, la titularitat del qual consta com del Sr. Victor Martí Simón.  
- Notificar esta resolució a Victor Martí Simón, i advertir-li que, si no efectua al·legacions en el termini de deu dies a partir de la notificació de la resolució, o que esta es considere efectuada segons els articles 58 i següents de la LRJPAC; es procedirà sense més tràmit a decretar el desballestament de l'embarcació Jaya a càrrec seu, i així mateix seran a càrrec seu tant les despeses ocasionades per l'embarcació fins a la data com les generades per les operacions mencionades, a l'efecte de les quals es practicarà la liquidació corresponent per l'import final resultant.  
- Esta resolució s'ha de notificar a la Divisió d'Explotació i Conservació de Ports".  
K) Novament la resolució hagué de ser notificada per mitjà d'edicte, que es va publicar en el DOGV núm. 5390, de 17 de novembre de 2006, i en el tauler d'anuncis de l'Ajuntament, el qual va tornar omplit l'edicte el 15 de novembre de 2006.  
Atés que no s'ha donat compliment a l'orde de retirada de l'embarcació, i esta continua al port de Santa Pola en estat d'abandó segons resulta dels informes emesos.  
Atés que l'article 107 de la Llei de Ports de l'Estat i de la Marina Mercant disposa:  
"2. En els supòsits d'afonament de barcos en les aigües d'un port, l'Autoritat Portuària assenyalarà als propietaris, naviliers, representants o a les companyies asseguradores on han de situar les restes o el barco una vegada resurat, en el termini que a este efecte determine, així com les garanties o mesures de seguretat que cal prendre per a evitar un nou afonament.  
Si incompliren les ordes o acords de l'autoritat portuària, esta podrà utilitzar per al rescat del barco afonat els mitjans d'execució forçosa previstos en l'ordenament jurídic, i estarà obligat, en tot cas, el propietari o navilier a sufragar les despeses ocasionades.  
Si este no abonara en el termini reglamentàriament establit les quantitats meritades pel rescat, l'Autoritat Portuària podrà procedir a l'alienació de les restes del barco, i deduir de l'import obtingut les despeses ocasionades. Si no fóra suficient, la diferència serà exigida per via de constrenyiment."  
Atés que l'article 95 de la Llei 30/92, de Règim Jurídic de les Administracions Públiques i del Procediment Administratiu Comú, disposa que: "Les administracions públiques, a través dels seus òrgans competents en cada cas, podran procedir, prèvia advertència, a l'execució forçosa dels actes administratius", i es troba l'execució subsidiària entre els mitjans d'execució forçosa enumerats a continuació en l'article 96.  
Atés que l'article 98 de l'esmentada llei de procediment disposa que es donarà l'execució subsidiària quan es tracte d'actes que, per no ser personalíssims, puguen ser realitzats per subjecte diferent de l'obligat, així com que:  
"En este cas, les administracions públiques realitzaran l'acte, per si o a través de les persones que determine, a càrrec de l'obligat".  
Atés que en este supòsit les despeses ocasionades per l'embarcació superen amb escreix el valor d'esta, per la qual cosa no és procedent la subhasta sinó el desballestament de l'embarcació.  
Fent ús de les atribucions que concedix al director del Centre de Desenvolupament Marítim l'article 14 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport, resolc:  
- Decretar el desballestament de l'embarcació denominada Jaya, varada al Port de Santa Pola, la titularitat del qual consta com de Víctor Martí Simón, i seran a càrrec seu tant les despeses ocasionades per l'embarcació fins a la data com les generades per l'operació de desballestament, a l'efecte de les quals es practicarà la liquidació corresponent per l'import final resultant.  
- Notificar esta resolució a Víctor Martí Simó i a la Divisió d'Explotació i Conservació de Ports als efectes del compliment del que disposa el punt anterior, i comunicar-li que una vegada desballestada l'embarcació haurà de notificar-ho a Capitania Marítima a fi que es done de baixa l'embarcació.  
Esta resolució no és definitiva i contra la qual es pot interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació d'esta, sense perjuí de la utilització per l'interessat de qualsevol altre recurs que estime pertinent».  
València, 1 de juny de 2007.- El sotssecretari: Gaspar Peral Ribelles.